REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/441-13

19. novembar 2013. godine

B e o g r a d

Z A P I S N I K

35. SEDNICE ODBORA ZA ZAŠTITU ŽIVOTNE SREDINE

NARODNE SKUPŠTINE REPUBLIKE SRBIJE,

ODRŽANE 19. NOVEMBRA 2013. GODINE

Sednica je počela u 14,05 časova.

Sednicom je predsedavala Milica Vojić Marković, predsednik Odbora.

Sednici su prisustvovali članovi Odbora: Aleksandra Tomić, Zoran Bojanić, Željko Sušec, Biljana Ilić Stošić, Jelena Travar Miljević, Ivan Karić, Živojin Stanković, Konstantin Arsenović i Vesna Marković,zamenik člana Jelene Mijatović.

Sednici nisu prisustvovali članovi Odbora: Jelena Mijatović, Gordana Čomić, Dejan Nikolić, Ivana Dinić, Judita Popović i Zoran Vasić.

Sednici su prisustvovali: predstavnici Ministarstva energetike, razvoja i zaštite životne sredine: Suzana Andrejević Stefanović, savetnik u Odeljenju za hemikalije, Zoran Ibrović, načelnik Odeljenja za Odeljenja za harmonizaciju propisa u oblasti životne sredine i Mirjana Knežević, savetnik.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje amandmana na Predlog zakona o izmenama Zakona o zabrani razvoja, proizvodnje, skladištenja i upotrebe hemijskog oružja i o njegovom uništavanju;

2. Razno.

Pre prelaska na rad po utvrđenom dnevnom redu, Odbor je, jednoglasno, usvojio:

- Zapisnik 33. sednice, održane 5. novembra 2013. godine i

- Zapisnik 34. sednice, održane 13. novembra 2013. godine.

Prva tačka dnevnog reda - **Razmatranje amandmana na Predlog zakona o izmenama Zakona o zabrani razvoja, proizvodnje, skladištenja i upotrebe hemijskog oružja i o njegovom uništavanju**

Predsednik Odbora konstatovala je da su ovaj predlog zakona podneta su dva amandmana, kao i da je Vlada dostavila Mišljenje o amandmanima na ovaj predlog zakona, u kom je predložila Narodnoj skupštini da prihvati Amandman Odbora za zaštitu životne sredine na član 1. ovog predloga zakona i da odbije Amandman koji su na član 2. ovog predloga zakona zajedno podneli narodni poslanici Radmila Gerov, Judita Popović i Kenan Hajdarević.

Nije bilo rasprave o ovoj tački dnevnog reda.

Odbor za zaštitu životne sredine (sa dva glasa za, nijednim glasom protiv i jednim uzdržanim, a sedam članova Odbora nije glasalo) odlučio da Narodnoj skupštini predloži da odbije Amandman koji su na član 2. ovog predloga zakona zajedno podneli narodni poslanici Radmila Gerov, Judita Popović i Kenan Hajdarević.

Druga tačka dnevnog reda– **Razno**

Povodom ove tačke dnevnog reda nije bilo predloga ni diskusije.

Sednica je završena u 14:10 časova.

SEKRETAR PREDSEDNIK

Milica Bašić Milica Vojić Marković